6 fl Hacienda Monasterio 2017 + 2 fl Montecastro u/b | Løgismose.dk
6 fl Hacienda Monasterio 2017 + 2 fl Montecastro u/b
/6-fl-hacienda-monasterio-2017--2-fl-montecastro-ub/p/73957
I samarbejde med vinmageren Carlos de la Fuente, der nu - efter at Hacienda Monasterio har overtaget Bodegas Montecastro - dobbeltjobber på 2 af de fineste vingårde i Ribera Del Duero, tilbyder denne mulighed for at erhverve den seneste årgang fra Hacienda Monasterio og få 2 flasker fra Bodegas Montecastro med i købet.
Mens Peter Sisseck angiveligt jubler på sidelinjen - han har i hvert fald ikke grund til andet - bevæger vennen og vinmageren Carlos de la Fuente sig fra den ene triumf til den næste både på Hacienda Monasterio og Bodegas Montecastro, der ligger bekvemt i forhold til hinanden. Således tager det bare et kvarters tid for Carlos de la Fuente at pendle mellem de to vingårde.
Cosecha 2017 fra Hacienda Monasterio ligger lunt i svinget på Tim Atkins seneste liste over de 100 bedste vine i Ribera del Duero og når resten af de nationale og internationale anmeldere kommer forbi, vil den ene topanmeldelse givet afløse den næste.
Vinen vil således være et sikkert kort at have i kælderen i de kommende år, hvor vi godt tør love at vinen - selvom den allerede smager dejligt - vil udvikle en finesse og elegance, som ikke er hverdagskost i Ribera Del Duero. Og så gør det jo ikke noget, at man lige får et par flasker fra Carlos de la Fuente 3. og 4. høst på Bodegas Montecastro med i købet.
Født den 14. juni 1969 i San Bernardo (Valbuena del Duero) og kom til Hacienda Monasterio i 1992 som assisterende vinmager ved siden af Peter Sisseck. Han har en kandidatgrad i ønologi fra Miguel de Cervantes Universitet i Valladolid, og har sideløbende bygget på med kurser i vinproduktion og mere ønologi ved Center Occitanie i Montpellier. Han har påtaget sig mere og mere ansvar efterhånden som Dominio de Pingus voksede på Peter Sisseck og siden 1999 har han haft det formelle ansvar for vinene på Hacienda Monasterio.
Måske er det den fuldførte omlægning til økologisk landbrug, som allerede smitter af på smagen, måske er det et velvalgt lidt tidligere høsttidspunkt, eller måske er det indkøbet af flere og mindre ståltanke, som betyder, at man bedre kan styre vinificeringen fra de forskellige parceller... Uanset hvad er dette angiveligt en foreløbig kulmination.
Lidt mindre beskæring og grøn høst i vinmarken for siden at kunne holde sig på maksimum 15% alkohol. Manuel høst. Sortering af drueklaserne hvor de smukkeste lægges til side. Afstilkning af resten og endnu en sortering inden gæringen. Ingen knusning af druerne inden gæringen i små rustfri ståltanke hvor op til 10% hele drueklaser indgår i en del af tankene. Ingen fremmede gærstammer. 3-5 ugers hvile i tankene efter gæringen inden vinen fyldes på franske fade fra Allier. 25% nye. 18 måneders modning med 3-4 omstikninger under vejs. Klaring med friske økologiske æggehvider efter de første 12 måneder. Tapning uden yderligere klaring eller filtrering og endelig 12 måneders modning i flasken inden frigivelsen.